
Arjen luottoreseptit
Maistuvaa ruokaa edullisesti ja nopeasti

Kinkkupasta valmistuu helposti. Kastike valmistuu sillä aikaa, kun pasta kypsyy. Myös raaka-aineet ovat edullisia ja helppokäyttöisiä. Kinkkupastaa on myös helppo pakata annoksiksi rasioihin ja lämmittää uudelleen seuraavana päivänä. 

[image: ]Kinkkupasta (8 annosta)
600 g pastaa (fusilli)
Pastakastike (vaihe 4.)
600 g kinkkua
1 dl pakastesipulia
2 punainen paprika
2 rkl rypsiöljyä
8 dl ruokakermaa
4 rkl tomaattisosetta
2 dl vettä
1 tl suolaa
½ tl mustapippuria
Parmesaania raastettuna 

Työohjeet:
1. Mittaa kattilaan 1,5 litraa vettä ja odota, että vesi kiehuu. Voit aloittaa kastikkeen valmistuksen tässä vaiheessa (vaihe 4.)
2. Lisää pasta ja anna kiehua noin 9–11 minuuttia. 
3. Kun pasta on kypsää, kaada siivilän avulla ylimääräinen vesi pois. Varo kiehuvan kuumaa vettä!
4. Valmista kastike. Kuutioi paprika.
5. Kuullota pienessä kattilassa rypsiöljyssä sipulia ja paprikaa muutama minuutti. 
6. Lisää ruokakerma, tomaattisose ja vesi. Anna kiehua miedolla lämmöllä muutama minuutti.
7. Lisää kinkku, suola ja mustapippuri.
8. Kaada siivilöidyt pastat kastikkeen sekaan ja sekoita. 
9. Raasta valmiin kastikkeen sekaan parmesaania halutessasi. 




Helppo fetasalaatti (8 annosta)
2 prk salaattijuustokuutioita yrtti
1 dl rypsi- tai oliiviöljyä
2 rkl valkoviinietikkaa
2 tl sokeria
200 g salaattia
300 g kirsikkatomaattia
300 g viinirypäleitä

Työohjeet:
1. Valuta salaattijuustosta neste pois kannen avulla. 
2. Mittaa purkkiin salaattijuuston joukkoon öljy, etikka ja sokeri.
3.  Sekoita tai ravista kevyesti. Jätä maustumaan.
4. Huuhtele, kuivaa ja revi salaatti. 
5. Huuhtele kirsikkatomaatit ja viinirypäleet. Halkaise tomaatit. 
6. Irrota viinirypäleet tertusta.
7. Kokoa salaatti kulhoon. 
8. Levitä kuutiot salaatille ja valuta liemi kastikkeeksi.



Vinkki kotiin:
voit vaihdella salaatin valmistuksessa kasviksia sekä lisätä joukkoon pastaa, lihaa, kalaa tai kanaa.







Suklainen mukikakku
Mukikakku auttaa nopeaan herkkunälkään, sillä se valmistuu noin kolmessa minuutissa. 

Mukikakku (2 annosta)
½ dl vehnäjauhoja
½ dl sokeria
3 rkl kaakaojauhetta
1/4 tl leivinjauhetta
2 rkl leivontamargariinia tai öljyä
1 kananmunaa 
½ dl maitoa 
Tarjoiluun valmiin mukikakun kanssa:
Vaniljajäätelöä

Työohjeet:
1. Sekoita kuiva-aineet keskenään pienessä kulhossa.
2. Lisää joukkoon leivontamargariini, kananmuna ja maito.
3. Sekoita nuolijan avulla tasaiseksi taikinaksi.
4. Jaa taikina kahteen mikronkestävään mukiin. 
5. Kypsennä mukikakkuja mikrossa täydellä teholla (800W) noin 2 minuutin ajan.
6.  Tarjoile vaniljajäätelön kera. 

